**Notă informativă la Proiectul Ordinului Ministrului Finanțelor privind aprobarea modificărilor și completărilor la Standardul Național de Contabilitate ”Prezentarea situațiilor financiare” aprobat prin Ordinul Ministrului Finanțelor nr.118/2013**

|  |
| --- |
| **1. Denumirea autorului și, după caz, a participanților la elaborarea proiectului** |
| Ministerul Finanțelor |
| **2.Condițiile ce au impus elaborarea proiectului de act normativ și finalitățile urmărite**  |
| Proiectul Ordinului Ministrului Finanțelor privind aprobarea modificărilor și completărilor la Standardul Național de Contabilitate ”Prezentarea situațiilor financiare” aprobat prin Ordinul Ministrului Finanțelor nr.118/2013 a fost inițiat în scopul reglementării raportării financiare prin includerea formatului situațiilor financiare prescurtate conform cerințelor Legii contabilității și raportării financiare nr.287/2017.SNC ”Prezentarea situațiilor financiare” modificat va fi aplicabil la întocmirea situațiilor financiare pentru perioada de gestiune 2019 ca o perioadă de tranziție de la modul de raportare prevăzut în SNC existente la cel prevăzut în Legea contabilității și raportării financiare nr.287/2017 cu referință la seturile de situații financiare (prescurtate, simplificate, complete).Pentru perioadele de gestiune ulterioare se va aplica modul de raportare prevăzut în Legea contabilității și raportării financiare nr.287/2017 și Standardele Naționale de Contabilitate care vor fi modificate în vederea finalizării procesului de transpunere a Directivei 2013/34/EU cu modificarea formatelor situațiilor financiare reieșind din cerințele directivei. |
| **3. Principalele prevederi ale proiectului și evidențierea elementelor noi** |
|  Principalele prevederi ale Proiectul Ordinului Ministrului Finanțelor privind aprobarea modificărilor și completărilor la Standardul Național de Contabilitate ”Prezentarea situațiilor financiare” aprobat prin Ordinul Ministrului Finanțelor nr.118/2013:* Subcapitolul ”Bilanțul” se completează cu ”/bilanțul prescurtat”, cu includerea formatului și descrierea modului de completare a bilanțului prescurtat.
* Subcapitolul ”Situaţia de profit şi pierdere” se completează cu ”/Situaţia de profit şi pierdere prescurtată”, cu includerea formatului și descrierea modului de completare a situației de profit și pierdere prescurtată.
* Se exclud Anexele 6-9 care sunt obligatorii în cazul întocmirii situaţiilor financiare complete, ceea ce reduce semnificativ volumul informațiilor necesare a fi prezentate în situațiile financiare.
 |
| **4.Fundamentarea economico-financiară** |
| Implementarea prezentului proiect nu va necesita cheltuieli financiare de la bugetul de stat. |
| **5. Modul de încorporare a actului în cadrul normativ în vigoare** |
| Urmare aprobării proiectului, nu va apărea necesitatea modificării unor acte normative. |

|  |  |  |
| --- | --- | --- |
| **Șef al Direcției Politici Fiscale și Vamale**  |  |  |
| ***împuternicit cu exercitarea sarcinilor funcției de Secretar de Stat***  |  | **Dorel NOROC** |